An OFW-seafarer has reached out to ABS-CBN News to complain about "filthy and unhygienic" conditions in a Quezon City hotel where they are on quarantine for 2 weeks.



LOOK: Cockroach inside the hotel room, garbage on top of window-type aircon units pic.twitter.com/pwv5U9tTGe — Mike Navallo (@mikenavallo) April 14, 2020

MAYNILA — Isang marinong umuwi sa Pilipinas ang lumapit sa ABS-CBN News upang ireklamo ang aniya'y nakakadiring kondisyon ng isang hotel sa Quezon City na nagsisilbing quarantine facility nila sa loob nang 2 linggo.

Dumating sa Pilipinas ang marino noong Sabado, at dahil galing abroad, kailangan niyang mag-quarantine bago makauwi.

Nagulantang ang overseas Filipino worker dahil nakasusulasok umano ang kondisyon ng quarantine facility sa Novaliches na tumambad sa kaniya at mga kasamahan niya.

Sa ipinadalang larawan ng OFW, kita ang ilang patay na ipis na nakakalat sa pasilidad. Madumi din ang mga punda at bed sheets. Tila hindi rin umano malinis ang palikuran.

The bedsheet and pillowcases, the OFW says, do not appear to have been properly washed.



OFW also provides photos of dirty rug outside the hotel room and the wet parking area where their luggage were unloaded. pic.twitter.com/5GoV3t7GXB — Mike Navallo (@mikenavallo) April 14, 2020

Ayon sa nagreklamo, dismayado sila dahil wala raw silang sakit nang dumating sa Pilipinas pero mukhang sa quarantine facility pa sila dadapuan ng karamdaman.

OFW-seafarer says that in the restroom, there were stains on the water basin and the tiles of the shower area while light brown water flowed from the faucet and from the water tank of the toilet bowl itself. Says it took hours before water cleared, making it possible to shower. pic.twitter.com/A9sjEawccw — Mike Navallo (@mikenavallo) April 14, 2020

"Lahat po kami disappointed po sa mga nakita namin kasi sobrang pagod na po talaga kami... Ano po kami dun sa barko, COVID-free po kami. Parang dito pa kami magkakasakit…pati sa stress," aniya.

Sinubukan ng ABS-CBN News na kuhanan ng panig ang staff ng hotel pero sinabi nitong humingi na lang ng pahayag mula sa Department of Health (DOH).

Nagtataka ang OFW kung paano pumasa ang hotel sa pamantayan ng DOH.

"Paano naging approved kung ganun kadumi? Paano inapprove ng DOH? Chineck ba nila?"

Sabi pa ng OFW, pinagbawalan daw silang i-post sa social media ang kanilang kondisyon sa hotel.

What alarms the OFW even more is that they are not allowed to post anything on social media nor grant media interviews, otherwise their phones will be confiscated, based on a copy of the 14-Day Quarantine House Rules bearing the logo and letterhead of the DOH and BOQ. pic.twitter.com/pL9TQcQ24H — Mike Navallo (@mikenavallo) April 14, 2020

"Sa akin sana ok lang kung maganda yung kalagayan namin dito. Pero kung hindi naman po maganda kalagayan bakit hindi namin kailangan i-expose?... Kahit daw po sa mga kamag-anak namin wag sabihin. Paano naman po yun di ba? Paano yung mga nag-aalala para sa amin? Syempre nagtatanong din sila kung ano ba yung kinalagyan namin," aniya.

Umapela ang OFW sa pamahalaan na sana ay ayusin naman ang kanilang kondisyon.

"Gusto lang po namin na sana maayos po yung kalagayan namin dito. Kahit hindi po kami ilagay sa magarang hotel, basta alam po naming malinis yung kalagayan namin," aniya.

Sabi ng OFW, higit 100 silang naka-quarantine sa nasabing hotel.

—Ulat ni Mike Navallo, ABS-CBN News